રાજકોટ શહેરમાં રિક્ષાની આડમાં આચરવામાં આવતા ગુનાઓ નાબૂદ કરવા ઝોન 1 વિસ્તારમાં સઘન વાહન ચેકીંગ ઝુંબેશ ચલાવવામાં આવી રહી છે દરમિયાન ગત રાત્રે પ્રનગર અને ગાંધીગ્રામ પોલીસ સ્ટેશન વિસ્તારમાં આ કામગીરી હાથ ધરવામાં આવી હતી જેમાં પ્રનગર પોલીસે 10 રીક્ષા અને ગાંધીગ્રામ પોલીસે 11 રીક્ષા ડિટેઇન કરી હતી પોલીસની આ કામગીરી પ્રસંસનીય છે પરંતુ બીજી તરફ ઝોન 1 વિસ્તારમાં રિક્ષામાં જ આવેલા બે શખ્સોએ લૂંટ કરી હોવાની ફરિયાદ નોંધાતા ભારે ચકચાર મચી જવા પામી છે રાજકોટ જિલ્લાના પડધરી ખાતે ગીતાનગરમાં રહેતા અને બાંધકામનો વ્યવસાય કરતો ચંદ્રીકાદાસ રામરીતદાસ તાતવા નામનો 35 વર્ષીય બિહારી યિંયુવાન બાબરા નજીક તેની સાઈડ ચાલતી હોય ત્યાંથી રાજકોટ આવ્યો હતો અને આજી ડેમ ચોકડીએ ઉતર્યો હતો રાત્રે આઠેક વાગ્યે પોતાને બસ સ્ટેન્ડ જવું હોવાથી એક રિક્ષામાં બેઠો હતો જેમાં અગાઉથી જ એક શખ્સ બેઠેલો હતો રિક્ષાચાલક સહીત બંને અજાણ્યા શખ્સોએ આઈટીઆઈ પાસેથી સૂર્યમુખી હનુમાનજીના મંદિર તરફ અવાવરું જગ્યાએ લઇ જઈ છરી દેખાડી જે હોય તે આપી દેવા ધમકી આપતા પતે ડઘાઈ ગયા હતા એવામાં જ હાથ, પગ, માથામાં છરીના પાંચેક ઘા ઝીકી ઢીકાપાટુનો માર મારી ગાળો ભાંડી જાનથી મારી નાખવાની ધમકી આપી રોકડા 20 હજાર અને 4 હજારનો ફોન લૂંટી લઇ બંને શખ્સોએ ધક્કો મારી રીક્ષા લઈને ભાગી ગયા હતા જેમ તેમ કરીને પોલીસનો સંપર્ક કરતા થોરાળા પોલીસ સ્ટેશનનો કાફલો દોડી ગયો હતો અને પીએસઆઇ પી ડી જાદવ સહિતના સ્ટાફે સીસીટીવી ફૂટેજ આધારે લુટારૂ બેલડીને ઝડપી પાડવા તજવીજ હાથ ધરી છે .